**Курс „PHP Уеб Разработка“**

(Задача за индивидуална работа)

**Задача:** Да се направи блог система със следната функционалност:

1. Система за регистрация

* Потребителите да се регистрират с потребителско име и парола
* Потребителското име на всеки потребител трябва да бъде уникално т.е. единствено в таблицата в базата данни
* Системата да има възможност за потребителски нива (рангове)
  + Администратори
  + Обикновени потребители
  + Модератори (незадължително)
* Първият регистриран потребител в системата автоматично получава ранг администратор, а всички останали след него са обикновени потребители
* Login и Logout

1. Система за статии

* Администратори (и модератори) да могат да добавят статии
* Статиите да имат:
  + Заглавие
  + Категория
  + Дата на публикуване
  + Автор
  + Ъплоуд на снимка
  + \* По желание: BBCode от типа на [b]удебелен[/b], [i]наклонен[/i], [u]подчертан[/u], [img]снимка[/img] – Това може да се реализира с [str\_replace()](http://bg2.php.net/manual/en/function.str-replace.php). (например заменяте [b] с <b> и [/b] с </b>)
* Редакция на статиите
  + Потребителите с ранг „Администратор“ да могат да редактират всяка статия
  + Ако направите 3ти ранг „Модератор“ - нека той да може да редактира само своите собствени статии
  + При редакция проверявайте дали потребителя е избрал някаква нова снимка. Ако е избрал изтриите старата от upload директорията, за да не заема място, а ако не е избрал снимката да си остане предишната.
* Изтриване на статиите
  + Потребителите с ранг „Администратор“ да могат да изтриват която и да е статия
  + Модераторите да могат да изтриват само собствените си статии
  + Когато се изтрие статия, да се изтрие и нейната снимка от upload директорията, за да не заема излишно място.

1. Система за коментари от потребителите

* Всеки потребител да може да пуска коментари за всяка статия
* Всеки потребител да може да си редактира собствените коментари
* Всеки потребител да може да трие собствените си коментари
* Администратори да могат да трият всеки един коментар
* Модератори да могат да трият коментари само от статиите, на които те са автори

1. Графично оформление

* Направете подходящо графично оформление за вашия блог
* Нека на началната страница да се показват последните X статии
* Нека да има страница, на която може да се прегледат всички статии
  + Помислете как можете да направите странициране т.е. не всички статии да излизат на веднъж, а да се разделят на страници и на всяка страница да излизат например по 10 статии
    - Ако не се досещате потърсете в Google „php pagination“ и разгледайте идеите
    - В Laravel страницирането се реализира изключително лесно, тъй като ни предоставя готов Pagination Class
  + Ако успеете да реализирате странициране за статиите направете и странициране за коментарите в отделните статии
  + \* Между другото страницирането е много важна част от всеки 1 сайт, тъй като спестява ресурси. Ако имате 1000 статии не бихте искали да ги покажете всичките на потребителите си, тъй като списъкът ще е огромен и никой не би ги прочел всичките, а също така това би натоварило прекалено много MySQL сървъра.

1. Ако желаете направете някаква допълнителна функционалност към Вашата система.
2. Ако не можете да направите нещо винаги търсете в Google. Ако не се научите да търсите и сами да намирате решенията на проблемите никога няма да станете програмисти.

Оставям на Вас решението как да напишете системата. Имате избор, но не Ви препоръчвам да пишете на едно място PHP и HTML.

Ако изберете да напишете процедурно Вашата система разделете логиката от графичната репрезентация, а също така си разкачете зависимостта на URL адресите от името на файла.

Ако изберете да пишете проекта на MVC фреймуърк определено ще Ви е по-лесно при условие, че документацията е пред вас и знаете какво правите.

Обърнете специално внимание на сигурността. Никога не правете приложение, което да не е на 100% тествано и сигурно, защото не бихте искали сайтът Ви да бъде хакнат.

Успех на всички и ако имате някакви въпроси не се притеснявайте да питате в групата във Facebook!